«Operatsioon Hurricane’ina» ajalukku läinud pomikatsetus toimus Lääne-Austraalia Monte Bello saarte lähistel laguunis. Katsetav relv oli 25 kilotonni TNT ekvivalendise lõhkejõuga plutooniumpomm.

Britid olid oma tuumarelvaprojekti alustanud iseseisvalt juba Teise Maailmasõja ajal, kuid 1943. aastast Quebeci leppega liitusid nad ameeriklaste kuulsa Manhattani Projektiga.

Katsetuste jaoks pandi kokku eriotstarbeline väike laevastik admiral A. D. Torlesse’i juhtimisel. Inglaste peamiseks hirmuks oli, et keegi võib smuugeldada laevaga mõnda nende sadamasse tuumarelva ning hävitada sellega terve sadama. Seetõttu katsetati ka uut relva fregatt Plym’i sisemuses. Plahvatus toimus 2,7 meetrit allpool veepiiri ja jättis veepõhja kuue meetri sügavuse ja 300 meetri laiuse kausikujulise kraatri.

Eduka katsetuse tagajärjel sai Ühendkuningriigist ametlikult maailma kolmas tuumarelva omav jõud.

3. oktoobri sündmused Eestis:

1884 – sündis näitleja Paul Pinna

1891 – Tallinnas «Lootuse» seltsimajas algas 4. oktoobrini (uue kalendri järgi) kestnud Tallinna Eesti Põllumeeste Seltsi korraldatud «I põllu- ja aiaviljade, noorte viljapuude ja ilukasvude väljanäitus».

1923 – Tallinnas Raua tänavas avati 21. algkooli (hilisem Tallinna 21.kool) hoone. See oli esimene kaheteistkümnest koolimajast, mille ehitamise oli linnavalitsus hädavajalikuks tunnistanud.

1929 – Tallinna-Haapsalu rahukogu mõistis Ravila vallavanema Hans Nokkuri raharaiskamise ja võltsimise eest neljaks aastaks sunnitööle koos õiguste kaotamisega.

1932 – Karl Einbundi (Kaarel Eenpalu) valitsus teatas tagasiastumisest.

1941 – Wehrmacht jõudis Saaremaa vallutamisega lõpule.

1944 – Punaarmee lõi Saksa väed Hiiumaalt välja.

1986 – Ülenurmel Eesti Põllumajandusmuuseumis puhkes tulekahju, mille tagajärjel hävis püsiekspositsioon täielikult.

1991 – taastati diplomaatilised suhted Vatikani ja Eesti Vabariigi vahel.

2001 – telekanal TV1 peatas oma saadete edastamise.

2009 – suri kirjanik Vladimir Beekman

2016 – Riigikogus toimunud Eesti presidendivalimistel osutus valituks Kersti Kaljulaid, kes kogus 81 häält. 17 hääletussedelit olid märgistamata.

Ja maailmas:

1574 – göösid lõpetasid Leideni piiramise.

1739 – Nyssa leping, Vene-Türgi sõja lõpp.

1778 – James Cook jõudis Alaskasse.

1789 – George Washington kuulutas välja esimese tänupüha.

1929 – Serblaste, Horvaatide ja Sloveenide kuningriik sai nimeks Jugoslaavia kuningriik.

1932 – Iraak iseseisvus Suurbritanniast.

1952 – Suurbritannia katsetas esmakordselt tuumarelva.

1960 – Niger iseseisvus Prantsusmaast.

1981 – lõppes seitse kuud kestnud Iiri Vabariikliku Armee vangistatud liikmete näljastreik Belfasti vanglas.

1985 - Kosmosesüstik Atlantis startis oma esimesele missioonile STS-51-J.

1990 – Lääne-Saksamaa ja Ida-Saksamaa ühendati.

1993 – Somaalias Muqdishos toimus Muqdisho lahing. USA eriüksuslased püüdsid röövida sõjapealik Mohamed Farrah Aididi ohvitsere. Sellest üritusest aga kasvas välja lahing milles jätsid elu 18 ameeriklast ja üle 1000 kohaliku. Sündmuse põhjal kirjutas Mark Bowden raamatu «Black Hawk Down: A Story of Modern War», millest Ridley Scottil valmis ka kaks Oscarit võitnud film «Black Hawk Down»